Luksus og forkælelse på højeste plan!!
Vi plejer at bo på hotel når vi er i storbyer, men valgte at booke en lejlighed denne gang! Og det har vi ikke fortrudt et sekund!!
Fra det øjeblik vi trådte ind i stuen (direkte fra elevatoren!! 😊) befandt vi os i den smukkeste og lækre lille ‘hotellejlighed’ hvor ALT spiller! Smukke designmøbler, køkken/stue, et lille soveværelse og skabe fra gulv til loft hvor alt unødvendigt er gemt af vejen som vaskemaskine, tørretumbler, garderobe osv.
Derudover er der to skønne balkoner, én med udsigt til Illum og gågaden og én med udsigt til kirketårne og de københavnske tage. Så hvad er bedre end at lave sig en G&T i de smukke rosafarvede krystalglas og få sig en drink på terrassen!! 😎
Jeg kunne bo der!!!
Ps. Grunden til at jeg skrev ‘hotellejlighed’ i starten er at det efter min mening er et kæmpe plus at lejligheden virker lækker, men også lidt anonym da den ikke er fyldt med private ejendele. Jeg synes det kan være et minus og lidt for intimiderende hvis man lejer private lejligheder, at de bliver lidt for private og med for mange pynteting.